Bácsbokodi Helyi Választási Iroda tájékoztatása

A Nemzeti Választási Bizottság 183/2019. számú határozatában a nemzetiségi önkormányzati képviselők 2019. évi általános választását 2019. október 13. napjára tűzte ki.

A Bizottság Bácsbokod településen horvát és német nemzetiségi önkormányzati képviselők választását tűzte ki és egyidejűleg meghatározta a jelöltállításhoz szükséges ajánlások számát, mely az alábbi:

 Horvát települési nemzetiségi önkormányzati képviselők választása:

 megválasztható képviselők száma: 3 fő

 jelölt számára szükséges ajánlások száma: 5 db ajánlás

 Német települési nemzetiségi önkormányzati képviselők választása:

 megválasztható képviselők száma: 5 fő

 jelölt számára szükséges ajánlások száma: 6 db ajánlás

A nemzetiségek jogairól szóló 2011. évi CLXXIX. törvény 58. § (1) bekezdése értelmében a választáson nemzetiségi szervezet állíthat jelöltet.

Nemzetiségi szervezet: a párt és a szakszervezet kivételével a civil szervezetek bírósági nyilvántartásában szereplő olyan egyesület, amelynek alapszabályában rögzített célja az e törvény szerinti, konkrétan megjelölt nemzetiség képviselete

A Ve. 307/F. § -a értelmében:

(1) A nemzetiségi jelöltként indulni szándékozó választópolgárnak az ajánlóív igénylésekor arról is nyilatkoznia kell, hogy

a) a nemzetiség képviseletét vállalja,

b) a nemzetiségi közösség nyelvét beszéli, kultúráját és hagyományait ismeri.

(2) A választási iroda a jelöltek nyilvántartásában ellenőrzi, hogy az ajánlóívet igénylő, nemzetiségi jelöltként indulni szándékozó választópolgár a helyi önkormányzati képviselők és polgármesterek, továbbá a nemzetiségi önkormányzati képviselők megelőző két általános választásán, valamint az azokat követő időközi választásokon nem volt más nemzetiség nemzetiségi jelöltje.

(3) A nemzetiségi jelöltként indulni szándékozó választópolgár ajánlóívén fel kell tüntetni, hogy melyik nemzetiség képviseletét vállalja.

(4) A megyei lista ajánlására a 120. § (1) és (2) bekezdése, valamint a 121-128. § rendelkezéseit is alkalmazni kell.

*jelölő szervezet:*

*c)* a helyi önkormányzati képviselők és polgármesterek választásán a választás kitűzésekor a civil szervezetek bírósági nyilvántartásában jogerősen szereplő párt, valamint egyesület, a szakszervezet kivételével;

*d)* a nemzetiségi önkormányzati képviselők választásán a választás kitűzésekor a civil szervezetek bírósági nyilvántartásában jogerősen szereplő nemzetiségi szervezet,

ha a választási bizottság a jelölő szervezetek nyilvántartásába felvette,

A jelölő szervezeteket 2019. július 31-étől a P4-es nyomtatványon lehet bejelenteni, mely elérhető itt: https://www.valasztas.hu/documents/20182/305638/Jel%C3%B6l%C5%91+szervezet+bejelent%C3%A9se+a+nemzetis%C3%A9gi+%C3%B6nkorm%C3%A1nyzati+k%C3%A9pvisel%C5%91k+v%C3%A1laszt%C3%A1s%C3%A1n+%28P4%29/70b1d552-d249-44f1-96b9-0e50ee83cae4

A bejelentéshez mellékelni kell a szervezet hatályos alapszabályát, melynek hitelesített másolati példányát az illetékes törvényszéknél lehet beszerzni. A P4-es lapot a jelöltállító szervezet vezetőjével aláíratva lehet benyújtani az illetékes választási bizottsághoz.

https://www.valasztas.hu/nemzetisegi-valasztas:

A nemzetiségi jelölő szervezetnek a bejelentéséhez mellékelnie kell a szervezet hatályos alapszabályát, mely a Nektv. szerinti nemzetiségi szervezetnek való megfelelést tanúsítja. Célszerű a bejelentéshez az alapszabálynak a választás kitűzését követően, a szervezetet nyilvántartásba vevő törvényszék által kiállított hiteles másolati példányát csatolni.

További információ: www.valasztas.hu